Ганибал

Ганибал (Пунокс Hanniba'al חניבעל, Ба'ал - монь цебярьшизе, эли Ба'ал цебярьшись мондине максозе;  247 к. м. п. и –  183 к. м. п. и.) - Картагенонь ушмовятись ди тактикань содайсь Баркань тъналста, Гамилькар Баркань цёрац, содаф кода ломанень эрямопингонь ине ушмовятихнень эзда фкясь. Эрясь стака Модакучкастонь ширеть эрямопингонь ёткста, мъзярда Рим (меле Римонь республик) тяряфнесь сявомс кядялу Картаген, Македония, Сиракуза ди Селевкидонь оцязоргирдема. Сон сембода содаф сембе картагенонь тюремань вятида. Сембода оцю сатфксоцоль кувака ётама Омбоце Пунонь Торбинге ёткста, мъзярда сон вятезь оцю ушмонц тюремань вирьварда мархта Иберияста Пиренейхнень ди Альпнень туркс кельмеширень Италияв.

 Омбоце Пунонь торбингсь 
Италияв самда меле сон тапазень римонь ушмоснон Требия ваксса, Тразименонь эрьхке ваксса ди Канна ваксса. 10 кизода лама тюрезь римэряйхнень мархта сон търясь-кирдсь сонь ушмонц Италияса аньцек изь сяське Рим мархта. Рим Африконь лангс върьгятемда меле теенза савсь мърдамс Картагену коса сонь ушмоц тапафоль Зама ширеса.

 Эряфоц торбингта меле 
Торбингта меле сон тись лама оцю политиконь ди ярмаконь полафтомат Картагенца. Римонь вяре ащихне вешесть Ганибалонь панемать ди сон тусь Селевкидонь оцязоргирдемав эди кармась тонафтома Антиох III тюремань вятемати мъзярс Антиох III тюрьсь Рим мархта. Антиох III-ть тапафоль ди макссь пря Римти. Ганибал ворьгодсь Арменияв коса сон лездсь од пряош тиеманди. Мекольце Ганибалонь эряма васта ульсь Битинияса, коса сон аноклась сембода оцю иневедень върьгятема Рим лангс, интай сонь мизь римэряйхненди ди сон симсь кулофнема симомбяльда.

 Ганибалть смузец 
Ганибал лувови масторлангонь ушмовятихнень ди тактикань содайхнень эзда васенцесь. Тюремань эрямопингонь содайхне сонь лемнезь "стратегиянь аляц", сяс мес Рим тонадсь лама тюремань утлокти мархтонза тюремада меле. 
Содаф азфкя лувови Ганибалонь "Минь эли мусаськ лисема васта, эли сонь тисасьск."

 Кучфтемат 
 Ганибалонь эряфоц
 Ганибалонь эряфоц сёрматф Корнелиус Непосса, латинонь сёрматкс эди германоннес ётафтома

Категорие:Ушмовятихне
Категорие:Содаф ломатть